
ДО: 

ОБЩИНСКИ СЪВЕТ

гр. БУРГАС

ДОКЛАДНА ЗАПИСКА

ОТ ДИМИТЪР НИКОЛОВ - КМЕТ на ОБЩИНА БУРГАС 
ОТНОСНО: Упълномощаване Кмета на Община Бургас за издаване на запис на заповед в полза на Министерство на регионалното развитие и благоустройството като обезпечение, гарантиращо пълния размер на авансово плащане по проект: „Обновяване и внедряване на мерки за енергийна ефективност в сградата на РСПБЗН-Бургас“, финансиран по Оперативна програма „Региони в растеж“ 2014-2020г., процедура BG16RFOP001-1.001-039 “Изпълнение на интегрирани планове за градско възстановяване и развитие 2014-2020“
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 

В изпълнение на решение на Общински съвет по т.8 /Протокол № 61 от заседание на Общински съвет – Бургас, проведено на 27.08.2019г., проект „Обновяване и внедряване на мерки за енергийна ефективност в сградата на РСПБЗН-Бургас“ е представен за финансиране по Оперативна програма „Региони в растеж“ 2014-2020г., процедура BG16RFOP001-1.001-039 “Изпълнение на интегрирани планове за градско възстановяване и развитие 2014-2020“. Проектът е част от Списъка с индикативни основни проекти, включен в одобрената Инвестиционната програма 2014 – 2020г. на Община Бургас и е насочен към повишаване на енергийната ефективност и постигане на клас на енергопотребление „В“ в две от сградите с административно предназначение нa Районна служба "Пожарна безопасност и защита на населението" - гр. Бургас с административен адрес ул. „Александър Велики“ №37Б. Планираните дейности включват въвеждане на енергоспестяващи мерки по сградни ограждащи елементи и инсталации, подобряване на експлоатационните характеристики на сградата и осигуряване на достъпна среда за хора в неравностойно положение. 
Общият бюджет на проекта е в размер 521 030,93 лв. (петстотин двадесет и една хиляди и тридесет лв. и 0,93ст.), от които 497 214,13лв. (четиристотин деветдесет и седем хиляди двеста и четиринадесет лв. и 0,13ст.) са безвъзмездна финансова помощ и 23 816,80 (двадесет и три хиляди осемстотин и шестнадесет лв. 0,80ст.) – недопустими за финансиране по програмата, но необходими за реализацията на проекта.

Проектът е подготвен и ще се изпълнява в съответствие с подписано партньорско споразумение между Община Бургас и РСПБЗН – Бургас, одобрено с решение на Общински съвет – Бургас по т. 8/ Протокол № 61 от заседание, проведено на 27.08.2019г.
Във връзка с предстоящото сключване на договор за безвъзмездна финансова помощ и необходимостта от осигуряване на финансови средства за оперативно изпълнение на проекта следва да бъде изготвено искане за авансово плащане. Допустимият размер на авансово плащане по програмата е 35% (тридесет и пет процента) от стойността на предоставената от Управляващия орган безвъзмездна финансова помощ по проект „Обновяване и внедряване на мерки за енергийна ефективност в сградата на РСПБЗН-Бургас“.  
Съгласно условията на проекта на административен договор за предоставяне на безвъзмездна финансова помощ, Община Бургас е задължена да осигури издаването в полза на Министерство на регионалното развитие и благоустройството – запис на заповед, който да гарантира авансовото плащане в размер на 174 024,94 лв. (сто седемдесет и четири хиляди  двадесет и четири лв. и деветдесет и четири ст.), представляващи 35 % (тридесет и пет процента) от стойността на предоставената от Управляващия орган безвъзмездна финансова помощ по проекта. Към упоменатия запис на заповед е необходимо да бъде приложено и Решение на Общинския съвет за упълномощаване на Кмета на Общината за издаването му.
С оглед гореизложеното и във връзка с нуждите от обезпечаване на проекта с необходимите финансови средства, предлагам Общински съвет – Бургас да упълномощи Кмета на Община Бургас за издаване на запис на заповед без протест и без разноски, в полза на Министерство на регионалното развитие и благоустройството, платим на предявяване, който обезпечава пълния размер на авансовото плащане по проект: „Обновяване и внедряване на мерки за енергийна ефективност в сградата на РСПБЗН-Бургас“, финансиран по Оперативна програма „Региони в растеж“ 2014 -2020г., процедура BG16RFOP001-1.001-039 “Изпълнение на интегрирани планове за градско възстановяване и развитие 2014-2020“ в размер на  174 024,94 лв. (сто седемдесет и четири хиляди  двадесет и четири лв. и деветдесет и четири ст.), представляващи 35 % (тридесет и пет процента) от стойността на предоставената безвъзмездна финансова помощ.
Предвид изложеното, на основание чл. 21, ал. 1, т. 8 от Закона за местното самоуправление и местната администрация, предлагам Общински съвет – Бургас да вземе следното 
РЕШЕНИЕ:
Общински съвет – Бургас упълномощава Кмета на Община Бургас да издаде запис на заповед без протест и без разноски, в полза на Министерство на регионалното развитие и благоустройството, платим на предявяване, който обезпечава пълния размер на авансовото плащане по проект: „Обновяване и внедряване на мерки за енергийна ефективност в сградата на РСПБЗН-Бургас“, финансиран по Оперативна програма „Региони в растеж“ 2014 -2020г., процедура BG16RFOP001-1.001-039 “Изпълнение на интегрирани планове за градско възстановяване и развитие 2014-2020“ в размер на 174 024,94 лв. /сто седемдесет и четири хиляди  двадесет и четири лв. и деветдесет и четири ст./, представляващи 35 % (тридесет и пет процента) от стойността на предоставената безвъзмездна финансова помощ. 
Приложение: Проект на запис на заповед

